TK ปลื้ม! กำไร Q3/59 โต 75% หลังหมดภาระบริษัทลูก
TK ปลื้ม! กำไร Q3/59 โต 75% หลังหมดภาระบริษัทลูก ขณะที่ช่วง 9 เดือนแรกมีกำไร 327.99 ลบ. เพิ่มขึ้น 17% จากปีก่อนกำไร 279.44 ลบ. 
10 พ.ย. 2559

บริษัท ฐิติกร จำกัด (มหาชน) หรือ TK รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 112.43 ล้านบาท หรือมีกำไรสุทธิ0.23 บาทต่อหุ้น เพิ่มขึ้น 75% จากช่วงเดียวกันของปีก่อนที่มีกำไรสุทธิ 64.40 ล้านบาท หรือมีกำไรสุทธิ 0.13 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากในไตรมาส 3 ปี 2558 มีค่าใช้จ่ายที่เป็นรายการที่ไม่ปกติจากปีก่อนคือผลขาดทุนจากการด้อยค่าของค่าความนิยมของบริษัทย่อยจำนวนเงิน 83.6 ล้านบาท หากไม่รวมรายการที่ไม่ปกตินี้จะมีกำไรสุทธิจากการดำเนินงานรวมไตรมาส 3 ปี 2558 จำนวน 148.0 ล้านบาท ซึ่ง เมื่อเทียบกับกำไรสุทธิ ไตรมาส 3 ปี 2559 ที่ 112.4 ล้านบาท ลดลง 24.1% จาก 148.0 ล้านบาท
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 327.99 ล้านบาท หรือ 0.66 บาทต่อหุ้น เพิ่มขึ้น 17% จากช่วงเดียวกันของปีก่อนที่มีกำไรสุทธิ 279.44 ล้านบาท หรือ 0.56 บาทต่อหุ้น